અમદાવાદ: ગુજરાતમાં પ્રથમ ફ્લોટિંગ રેસ્ટોરન્ટ અથવા તરતા રેસ્ટોરન્ટનું ૩૧મી ડિસેમ્બરના દિવસે ખોલી દેવામાં આવશે. મધ્ય ગુજરાતના ભરુચ ખાતે પ્રથમ આ પ્રકારના રેસ્ટોરન્ટની શરૂઆત થવા જઇ રહી છે. આ રેસ્ટોરન્ટ નર્મદા નદીના બોટમાં રહેશે. ફ્લોટિંગ રેસ્ટોરન્ટનું ઉદ્ઘાટન ૩૧મી ડિસેમ્બરના દિવસે કરવામાં આવનાર છે. નર્મદા નદીના કિનારે સ્થિત નર્મદા પાર્કમાં લાઇવ કોન્સર્ટ સાથે આની શરૂઆત કરવામાં આવશે. આને લઇને પહેલાથી જ ઉત્સુકતા દેખાઈ રહી છે. એક્વેટિકા રિવરફ્રન્ટ કંપનીના પ્રોપરાઇટર બંસીભાઈ પટેલ દ્વારા આને આગળ વધારવાની કામગીરી હાથ ધરાઈ હતી. પ્રોજેક્ટ બે કરોડથી વધારાનો છે.